Diari Oficial de la Generalitat Valenciana


Sumari del DOGV 7820, del 04-07-2016 (2016/5090)

RESOLUCIÓ de 20 de juny de 2016, de la Direcció General de Centres i Personal Docent, per la qual es modifica un lloc de treball docent que hi ha a l'IES la Marxadella de Torrent, del cos de mestres al cos de professors d'Ensenyament Secundari.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7820

Data del DOGV
:   04-07-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/5090


Data del document
:   20-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 20 de juny de 2016, de la Direcció General de Centres i Personal Docent, per la qual es modifica un lloc de treball docent que hi ha a l'IES la Marxadella de Torrent, del cos de mestres al cos de professors d'Ensenyament Secundari.  
 [2016/5090]  
La Llei Orgànica 2/2006, de 3 de maig, d'Educació, estableix en la disposició transitòria primera que els funcionaris del cos de mestres adscrits amb caràcter definitiu a llocs dels dos primers cursos de l'Educació Secundària Obligatòria, en el cas que accediren al cos de professors d'Ensenyament Secundari d'acord amb el que preveu la disposició addicional dotze d'aquesta llei, podran romandre en la seua destinació en els termes que s'establisquen.  
Respecte d'això, l'Ordre de 5 de desembre de 2000, de la Conselleria de Cultura i Educació (DOCV 02.01.2001), determina el procediment pel qual els funcionaris de carrera del cos de mestres que presten serveis amb destinació definitiva en el primer cicle d'Educació Secundària Obligatòria i accedeixen al cos de professors d'Ensenyament Secundari, poden optar a romandre en aquesta destinació.  
Per l'Ordre 47/2015, de 4 de maig, de la Conselleria d'Educació, Cultura i Esport, es va convocar un procediment selectiu d'accés a cos docent de subgrup superior per al cos de professors d'Ensenyament Secundari (DOCV 06.05.2015).  
Per la Resolució de 6 d'octubre de 2015 (DOCV 21.10.2015), es va aprovar l'expedient del procés selectiu d'accés a cos docent de subgrup superior per al cos de professors d'Ensenyament Secundari convocat per l'Ordre 47/2015, de 4 de maig. En l'annex es s'assenyala Antonio Berlanga Adell com a aspirant seleccionat en aquest procés.  
Per l'Ordre ECD/2663/2015, d'1 de desembre (BOE 297, 12.12.2015), a proposta de la Conselleria d'Educació, Investigació, Cultura i Esport de la Comunitat Valenciana, es nomenen funcionaries de carrera del cos de professors d'Ensenyament Secundari les persones seleccionades en el procediment selectiu convocat per l'Ordre 47/2015, de 4 de maig. En l'annex a aquesta ordre es nomena Antonio Berlanga Adell funcionari de carrera del cos de professors d'Ensenyament Secundari amb efectes d'1 de setembre de 2015.  
Antonio Berlanga Adell ha sol·licitat, amb data 21 de desembre de 2015, la transformació del seu lloc de treball del cos de mestres a l'IES la Marxadella de Torrent en un lloc de professor d'Ensenyament Secundari.  
  
En virtut de l'anterior, resolc:  
  
Primer  
Modificar el lloc a l'IES la Marxadella de Torrent, que s'assenyala en l'annex d'aquesta resolució, que ocupa el funcionari de carrera del cos de mestres Antonio Berlanga Adell que ha accedit al cos de professors d'Ensenyament Secundari, de manera que es transforma la seua pròpia plaça de forma automàtica en lloc de professors d'Ensenyament Secundari de la mateixa especialitat per la qual ha superat el procediment d'accés.  
  
Segon  
La transformació referida en l'apartat anterior serà amb efectes de l'1 de setembre de 2015.  
Contra aquesta resolució, que posa fi a la via administrativa, es podrà interposar potestativament un recurs de reposició davant de l'òrgan que ha dictat l'acte, en el termini d'un mes comptat des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 27 de juny de 2016.- El director general de Centres i Personal Docent: José Joaquín Carrión Candel.